Univerzitet u Zenici

Univerzitet u Zenici je javni univerzitet formiran 18. oktobra 2000. godine odlukom Skupštine Zeničko-dobojskog kantona. Na univerzitetu je na kraju 2013. godine studiralo 5.364 studenta.Opći podaci o UNZE-u na dan 31.12.2017. Pristupljeno 19.1.2013
U 2013. godini na univerzitetu je organizovano 26 studijskih programa u okviru prvog ciklusa i 39 studijskih programa na drugom ciklusu studija.Opći podaci o UNZE-u na dan 31.12.2017. Pristupljeno 19.1.2013

 Historija 
Počeci visokoškolskog obrazovanja u Zenici sežu do polovine 20. vijeka. Kako je Zenica bila centar crne metalurgije bivše države, javlja se potreba za obrazovanjem visokostručnog kadra koji će zadovoljiti potrebe narastajuće socijalističke privrede. 1961. godine se osniva tadašnji Fakultet za metalurgiju kao prva visokoškolska ustanova u Zenici. Izdvajanjem jednog od odsjeka sa tog fakulteta 1977. godine se formira i Mašinski fakultet u Zenici. Oba ova fakulteta su tada bila u sastavu Univerziteta u Sarajevu. U tom prijeratnom periodu u Zenici su djelovali i ogranci, odnosno dislocirana nastava i nekih drugih fakulteta.

 Organizacija 
Univerzitet u Zenici se sastoji od 10 organizacionih jedinica (8 fakulteta, Studentski centar i Metalurški institut Kemal Kapetanović). Osim članica, u sastavu univerziteta se nalazi i nekoliko centara kao instituta. Na univerzitetu ukupno egzistira 45 katedri.

 Fakultet inženjerstva i prirodnih nauka 

Fakultet je osnovan 1961. godine, kao Metalurški fakultet. Na fakultetu djeluju odsjeci:
Odsjek za metalurgiju
Smjer za metalurgiju željeza i čelika
Smjer za metalurgiju neželjeznih metala
Smjer za ljevarstvo
Odsjek za metalne materijale
Odsjek za nemetalne materijale
Odsjek za hemiju
Smjer Hemijsko inženjerstvo

 Mašinski fakultet 

Mašinski fakultet u Zenici je osnovan 1977. godine, izdvajanjem iz Metalurškog fakulteta u Zenici. Do formiranja Univerziteta u Zenici bio u sastavu Univerziteta u Sarajevu. Na Fakultetu djeluju odsjeci:
Inženjerski dizajn proizvoda
Inženjerska ekologija
Održavanje
Smjer održavanje u rudarstvu
Smjer održavanje u metalurgiji
Smjer održavanje u energetici
Smjer održavanje u motornih vozila i građevinskih mašina
Menadžment proizvodnim tehnologijama
Opće mašinstvo (trogodišnji studij)

 Filozofski fakultet 

Pedagoška akademija u Zenici osnovana je 10. marta 1993. godine. U augustu 2002. godine, odlukom Zeničko-dobojskog kantona, a uz saglasnost Univerziteta u Sarajevu, Pedagoška akademija postaje Pedagoški fakultet. Pedagoški fakultet 2013. godine mijenja naziv u Filozofski fakultet, uz uvođenje novog odsjeka – “Kulturalni studij” od akademske 2012/13. Na ovom fakultetu djeluju odsjeci:
Razredna nastava
Engleski jezik i književnost
Njemački jezik i književnost
Turski jezik i književnost
Matematika i informatika
Bosanski/hrvatski/srpski jezik i književnost
Kulturalni studij

 Ekonomski fakultet 

Fakultet je osnovan 2005. Na ovom fakultetu djeluju odsjek
Odsjek za menadžment preduzeća

 Pravni fakultet 

Fakultet je osnovan 2005. Jedini odsjek ovog fakulteta je Opće pravo.

 Medicinski fakultet 

Zdravstveni fakultet u Zenici je 2016. godine prerastao u Medicinski fakultet u Zenici. Prvi studenti u okviru dva odsjeka (opća medicina i zdravstvena njega) su upisani na ovom fakultetu u akademskoj 2016/17. godini.

 Islamski pedagoški fakultet 

Islamska pedagoška akademija je osnovana u augustu 1993. godine odlukom sabora Islamske zajednice u Bosni i Hercegovini. Od 2004. godine pridružena je članica Univerziteta u Zenici. Od 2005. godine mijenja ime u Islamski pedagoški fakultet. Na ovom fakultetu, na dodiplomskom studiju, djeluju odsjeci:
 Odsjek za islamsku vjeronauku
 Odsjek za socijalnu pedagogiju
 Odsjek za predškolski odgoj i obrazovanje
Odsjek za arapski jezik i književnost

 Politehnički fakultet 

Skupština Zeničko-dobojskog kantona je 27. 7. 2011. donijela Odluku o organizovanju Politehničkog fakulteta Univerziteta u Zenici. Vlada Zeničko-dobojskog kantona je u junu usvojila Zaključak o usvajanju Elaborata o opravdanosti osnivanja Politehničkog fakulteta Univerziteta u Zenici, sa odsjekom Građevinarstvo. Odsjek za proizvodni biznis je osnovan 2006. godine na Mašinskom Fakultetu i od 2011/2012. akademske godine prelazi na Politehnički fakultet. Usvajanjem Elaborata o opravdanosti od strane Skupštine ZDK u aprilu 2018, pokrenut je studijski program “Softversko inženjerstvo”. Prvi studenti studijskog programa Softversko inženjerstvo upisani su u akademskoj 2018/2019 godini. Na ovom fakultetu djeluju studijski programi:
Građevinarstvo (4+1)
Proizvodni biznis (3+2)
Softversko inženjerstvo (3+2)

 Ostale organizacione jedinice 
 Institut "Kemal Kapetanović"
 Studentski centar Zenica

 Također pogledajte 
 Spisak univerziteta u Bosni i Hercegovini

 Reference 

 Vanjski linkovi 
 Službena stranica

Kategorija:Javni univerziteti
Zenici
*
Kategorija:Obrazovanje u Zenici
Kategorija:Obrazovne institucije osnovane 2000.
Kategorija:Visoko obrazovanje u Bosni i Hercegovini